הספקטייטור

הספקטייטור (באנגלית: The Spectator) הוא מגזין בריטי שבועי שמתמקד בפוליטיקה, תרבות ואקטואליה. המגזין יצא לאור לראשונה ביולי 1828. הוא נמצא בבעלות דייוויד ופרדריק ברקלי שמחזיקים גם בדיילי טלגרף באמצעות Press Holdings. השקפת העריכה שלו תומכת בדרך כלל במפלגה השמרנית, אם כי יש לו כמה תורמים קבועים שמחוץ להגדרה כזאת, כפרנק פילד, רוד לידל ומרטין ברייט. המגזין גם סוקר ספרים, מוזיקה, אופרה, וכולל ביקורות קולנוע וטלוויזיה.

תפקיד עריכה בספקטייטור היה לעיתים קרובות תפקיד בדרך למינויים חשובים במפלגה השמרנית בממלכה המאוחדת. בין עורכי המגזין לשעבר, ניתן למנות את בוריס ג'ונסון (1999–2005) וחברי קבינט אחרים לשעבר כאיאן מקלאוד, איאן גילמור ונייג'ל לוסון.

בשלהי 2008 הושק הספקטייטור אוסטרליה. הוא כולל 12 עמודים של "תוכן אוסטרלי ייחודי" (כולל דף מערכת נפרד) בנוסף לתוכן המלא של המהדורה הבריטית. מספר הקוראים של הספקטייטור אוסטרליה נחשף באמצעות תיק בבית משפט כעומד על 3,000.

בתחילת 2018 הושק הספקטייטור ארצות הברית כאתר אינטרנט.

קישורים חיצוניים

הערות שוליים 

שבועונים
הממלכה המאוחדת: כתבי עת
קצרמר תקשורת